Cristoforo Munari

Cristoforo Munari (Reggio Emilia, 1667ko uztailaren 21a – Pisa, 1720ko ekainaren 3a) margolari barroko berantiarra izan zen. Bere lanik ezagunenak izadi hilak dira.

 Biografia 
Hasieran Reggio Emilian ikasi zuen. Gero Modenako Dukea zen Rinaldo d'Esteren (1655-1737) babesa lortu zuen. 1703an Erromara joan zen eta, ondoren, Florentziara. Florentzian Cosme III.a Medicirentzat eta Francisco María Medici kardinalarentzat lan egin zuen. 1715ean Pisara joan zen; hiri horretan batez ere zaharberritze lanetan ibili zen.

 Izadi hilak 
Arestian esan bezala, izadi hilak Munariren lanik ezagunenak dira. Hasieran sukaldeko eszenak ziren baina poliki-poliki zailtzen joan ziren. Florentzian margolan horietan ohikoak bihurtu ziren kristalezko atalak, musika-tresnak eta portzelanazko gauzakiak. Margolan horien ezaugarriak hauek ziren: margo distiratsuak, gauzakiek¡n zehaztasun handiak, ondo amaitutako itxura... Neurri handi batean horietan herbeheretarren moduak antzematen dira.Bortolotti, Luca, La natura morta: storia, artista, opere, Milán, Giunti editore, 2003, , 142 or.

 Iruditegia 

 Erreferentziak 

 Kanpo estekak 
 Biografia WGAn
 Artcyclopedia

Kategoria:Italiako margolariak
Kategoria:XVII. mendeko margolariak
Kategoria:XVIII. mendeko margolariak
Kategoria:Barrokoko margolariak
Kategoria:Izadi hilen margolariak
Kategoria:Pisan hildakoak